31.10.2022
SK
Úradný vestník Európskej únie
L 282/719 PRÍLOHA 1
Všade tam, kde je uvedený odkaz na túto prílohu, sa poľnohospodárska zložka (EA), a v prípade potreby aj doplnkové clo na cukor (AD S/Z) alebo doplnkové clo na múku (AD F/M), stanoví na základe obsahu: — mliečneho tuku, — mliečnych bielkovín, — sacharózy/invertného cukru/izoglukózy, — škrobu/glukózy v príslušnom výrobku.
Zodpovedajúci doplnkový číselný znak pre tento tovar je možné získať z nižšie uvedenej tabuľky č. 1.
Pri výpočte obsahu sacharózy/invertného cukru/izoglukózy na účely stanovenia správnej poľnohospodárskej zložky v rámci príslušných podpoložiek v prípadoch, keď nie je deklarovaná sacharóza ani glukóza a/alebo nie je zistená prítomnosť sacharózy ani glukózy, množstvo, ktoré sa má zahrnúť do výpočtu uvedeného v poznámke pod čiarou (3) k tabuľke 1, je množstvo fruktózy vyjadrenej ako sacharóza.
Poľnohospodárska zložka (v eurách na 100 kilogramov čistej hmotnosti), ktorá sa má uplatniť na tento tovar, je uvedená v stĺpci 2 tabuľky č. 2.
Doplnkové clo na cukor („AD S/Z“) (v eurách na 100 kilogramov čistej hmotnosti) uvedené v stĺpci 3 tabuľky č. 2 sa neuplatní v plnom rozsahu, ak zoznam colných sadzieb neobsahuje odkaz na prílohu 1 v podobe symbolu „AD S/Z“; doplnkové clo na múku („AD F/M“) (v eurách na 100 kilogramov čistej hmotnosti), uvedené v stĺpci 4, sa neuplatní v plnom rozsahu, ak zoznam colných sadzieb neobsahuje odkaz na prílohu 1 v podobe symbolu „AD F/M“.